**Miestne zastupiteľstvo mestskej časti Bratislava-Petržalka**

Materiál na rokovanie

Miestneho zastupiteľstva

dňa 16. septembra 2020

Materiál číslo: 85/2020

**Návrh na zmenu vo využití účelovo viazaných finančných prostriedkov na rozvoj športovej infraštruktúry 2020-2021**

**Predkladateľ: Materiál obsahuje:**

Ing. Lýdia Ovečková 1. Návrh uznesenia

Mgr. Iveta Jančoková 2. Dôvodovú správu

Mgr. Natália Podhorná 3. Výpisy z uznesení

Peter Hochschorner

Ing. Branislav Kleinert

poslanci MČ Bratislava - Petržalka

**Zodpovedný/á:**

Ing. Lýdia Ovečková, 1.zástupkyňa starostu

Mgr. Ľudmila Pastorová, poverená vedením Referátu kultúry a športu

**Spracovateľ:**

Ing. Lýdia Ovečková, 1.zástupkyňa starostu

Mgr. Ľudmila Pastorová, poverená vedením Referátu kultúry a športu

PaedDr. Robert Schnürmacher, odborný zamestnanec Referátu kultúry a športu

1. **Návrh uznesenia**

Miestne zastupiteľstvo mestskej časti Bratislava-Petržalka

**a) r u š í**

časť uznesenia MZ č. 252/2020 v časti písmena b) bod 1. s nasledovným znením: „Športový areál školského dvora ZŠ Lachova (Háje2) – I. fáza: Multifunkčné ihrisko – 67.122,70 Eur“

**b) s ch v a ľ u j e**

návrh na revitalizáciu športovej infraštruktúry v období 2020-2021 v športovom areáli školského dvora ZŠ Lachova (Háje 2) – 67.122,70 Eur

1. **Dôvodová správa**

Podľa § 4 VZN č.12/2017, ktoré nadobudlo účinnosť 1.1.2018 o poskytovaní dotácií pre veľké kluby v oblasti športu z rozpočtu mestskej časti Bratislava-Petržalka, mestská časť vyčlení pre účely poskytovania dotácií pre rok 2020 z rozpočtu 1,0% z podielu na dani z príjmov fyzických osôb za predchádzajúci kalendárny rok. Táto suma sa v roku 2019 prijatím VZN č. 5/2019 ohraničila do maximálnej výšky 100 000,00 €, pričom zvyšné peniaze boli účelovo viazané na rozvoj športovej infraštruktúry v MČ Bratislava- Petržalka.

Takto ohraničená suma sa v roku 2020 aplikovala prvý krát. Uznesením č. 194 bola dňa 3.3.2020 poskytnutá dotácia 9 veľkým športovým klubom z celkovej sumy 100 000,- EUR, zvyšných 77.122,70 Eur, je v roku 2020 možné použiť na rozvoj športovej infraštruktúry (rozdiel medzi 1% výnosu dane z príjmov fyzických osôb, ďalej len DPFO a maximálnou výškou dotácií tzv. stropu 100.000,- Eur). Za rok 2018 bol výnos DPFO 17 712 270 € a za rok 2019 je to suma 18 687 696 €. Ak sa nezmení VZN o poskytovaní dotácií pre veľké športové kluby v časti stropu, je možné budúci rok počítať so sumou 86.876,96 Eur účelovo viazanej na rozvoj športovej infraštruktúry v MČ Petržalka (kapitola 6.4.2).

Na vytvorenie plánu využitia týchto finančných prostriedkov bola zriadená pracovná skupina ŠPORT, ktorá odsúhlasila návrh na použitie vyčlenených a účelovo viazaných finančných prostriedkov na rozvoj športovej infraštruktúry zameranej na revitalizáciu areálu školského dvora v ZŠ Lachova.

MČ Petržalka uviedla do PHSR Bratislavského samosprávneho kraja okrem iného aj potrebu rozšírenia kapacít ZŠ (triedy, telocvičňa). V najbližšom programovom období sú plánované možnosti samospráv čerpať mimorozpočtové zdroje na vybrané potreby samospráv. Vzhľadom na príležitosť realizovať z mimorozpočtových zdrojov prostredníctvom očakávaných vyhlásených výziev na rozšírenie kapacít ZŠ Lachova o 6 tried ako aj telocvičňu je potrebné zmeniť pôvodne prijaté uznesenie MZ. Priestorové využitie existujúceho pozemku ZŠ na prípadnú prístavbu k budove ZŠ by malo byť realizované práve na časti plochy určenej na revitalizáciu, ktorú MZ odsúhlasilo pre I. fázu. Z tohto dôvodu je v momentálnej situácie na schválenie navrhnutá zámena pôvodnej I. fázy – revitalizácia multifunkčného ihriska a II. Fázy atletický ovál s rovinkou.

Nevyčerpané účelovo viazané finančné prostriedky na realizáciu I. fázy – atletický ovál ZŠ Lachova budú následne presunuté do rozpočtu na rok 2021 na dokončenie revitalizácie areálu ZŠ Lachova v roku 2021.

**3. Výpisy z uznesení komisii MZ**

Budú doplnené po rokovaní komisii MZ a odovzdaní všetkých zápisníc zo strany predsedov komisií.

**Zápisnica**

**zo zasadnutia finančnej komisie dňa 3.9.2020**

**Prítomní členovia:** Kleinert, Vydra, Demel, Jakubčová, Mráz

**Neprítomní členovia:** Plšeková, Škápik, Šesták

**Prizvaní:** Raus, Sarlós, Broszová, Ovečková, Sobinovský

**18.** Informácia o zmene vo využití účelovo viazaných finančných prostriedkov na rozvoj športovej infraštruktúry 2020-2021

Za: 5

Proti: 0

Zdržal: 0

 Finančná komisia odporúča miestnemu zastupiteľstvu schváliť predložený materiál - návrh

 na revitalizáciu športovej infraštruktúry v období 2020-2021 v rozsahu Športový areál

 školského dvora ZŠ Lachova (Háje2) ako I. fázu: Atletický ovál a to na všeobecné využitie

**Zápisnica zo zasadnutia komisie investičných činností**

**Miestneho zastupiteľstva mestskej časti Bratislava-Petržalka zo dňa 27.08.2020**

**Prítomní:** Ing. arch. Michala Kozáková, Ing. Miroslav Behúl, PhD., Miroslav Dragun,

Ing. arch. Matúš Repka, Mgr. Viera Bieliková, Mgr. Gabriel Fekete,

Ing. Katarína Sklenková, Mgr. Maroš Buberník.

**Ospravedlnený:** JUDr. Milan Vetrák PhD.,

**Neprítomní:** ....................................

**Tajomník:** Miloš Holán

**Hostia:** Ing. Milan Raus, Ing. Ján Hrčka, Mgr. Ľudmila Pastorová, Bc. Adam Sarlós,

JUDr. Eva Štefániková, Ing. Lýdia Ovečková

**Diskusia:**

Pán Ing. Miroslav Behúl PhD. pripomienkoval skutočnosť, aby boli projekty kompatibilné s fondmi EU.

Pán Bc. Adam Sarlós potvrdil, že sa tak plánuje. Strhla sa diskusia o zmene využitia financií určených

na ihrisko MŠ Lachova na iné projekty. V diskusii boli navrhnuté dve uznesenia, ktoré sú popísané

nižšie.

*„Žiadame prednostku MÚ MČ Bratislava-Petržalka o predloženie harmonogramu do miestneho*

*zastupiteľstva pre projekt rozšírenia kapacít ZŠ Lachova o 6. tried a jednu telocvičňu, ktorý by mal byť*

*realizovaný z mimorozpočtových zdrojov. Harmonogram má obsahovať informácie o príprave*

*projektu, obstarávaní projektu, realizačnej činnosti až po právoplatné stavebné povolenie“.*

**Hlasovanie:**

prítomní: 6 - Ing. arch. Michala Kozáková, Ing. Miroslav Behúl, PhD., Mgr. Viera Bieliková,

Mgr. Gabriel Fekete, Ing. Katarína Sklenková, Mgr. Maroš Buberník.

za: 6 - Ing. arch. Michala Kozáková, Ing. Miroslav Behúl, PhD., Mgr. Viera Bieliková,

Mgr. Gabriel Fekete, Ing. Katarína Sklenková, Mgr. Maroš Buberník.

proti: 0

zdržal sa: 0

nehlasoval: 0

**Komisia uznesenie č. 1 schválila.**

Predsedníčka komisie Ing.arch. Michala Kozáková v tomto bode navrhla hlasovanie o prijatí

uznesenia č. 2 v nasledovnom znení:

*„Žiadame prednostku MÚ MČ Bratislava-Petržalka o spustenie procesu verejného obstarávania*

*projektovej dokumentácie na tartanové dráhy v rámci školských areálov patriacich MČ Bratislava-*

*Petržalka“.*

**Hlasovanie:**

prítomní: 6 - Ing. arch. Michala Kozáková, Ing. Miroslav Behúl, PhD., Mgr. Viera Bieliková,

Mgr. Gabriel Fekete, Ing. Katarína Sklenková, Mgr. Maroš Buberník.

za: 6 - Ing. arch. Michala Kozáková, Ing. Miroslav Behúl, PhD., Mgr. Viera Bieliková,

Mgr. Gabriel Fekete, Ing. Katarína Sklenková, Mgr. Maroš Buberník.

proti: 0

zdržal sa: 0

nehlasoval: 0

**Komisia uznesenie č. 2 schválila.**

**Zápisnica**

**zo zasadnutia komisie správy majetku a miestnych podnikov konaného dňa 24.08.2020 o 17,30 hod.**

**Prítomní:** Mgr. Ivan Uhlár, Ing. Pavel Šesták, Mgr. Lena Bočkayová, Ing. Miroslav Behul, PhD., Erich Stračina, JUDr. Henrich Haščák

**K bodu 17/** **Návrh Uznesenia o zmene využitia účelovo-viazaných prostriedkov na rozvoj športovej infraštruktúry**

Materiál uviedla Ing. Ovečková, 1.zástupkyňa starostu. Vysvetlila členom komisie prečo bol zvolený takýto postup aj prečo bola vybratá ZŠ Lachova. Tiež konštatovala, že ide o prvú etapu nakoľko je naplánovaná komplexnejšia rekonštrukcia športového areálu školského dvora. V druhej etape by sa vybudovala tartanová dráha, náklady v obidvoch etapách predstavujú celkové náklady cca 100 000,00 €. Po diskusii prijali nasledovné uznesenie.

Komisia správy majetku a miestnych podnikov odporúča schváliť predložený materiál

**Hlasovanie:**

Prítomní : 6

Za : 6

Proti: 0

Zdržal sa: 0

**Záver:** Uznesenie bolo schválené

**Zápisnica**

**zo zasadnutia komisie športu Miestneho zastupiteľstva mestskej časti Bratislava – Petržalka dňa 03. septembra 2020**

**Prítomní:** J. Fischer, S. Horínek, R. Vančo, M. Dragun, P. Hochschorner

**Ospravedlnení:**

**Neprítomní:**

**Za referát kultúry a športu:** R. Schnürmacher

**prizvaní**: podľa prezenčnej listiny

K bodu 10.)

**Informácia o zmene využitia účelovo-viazaných prostriedkov na rozvoj športovej infraštruktúry**

**Rozprava:** materiál uviedla 1. zástupkyňa starostu L. Ovečková , členovia o ňom diskutovali.

**Uznesenie:** členovia **komisie športu odporúčajú Miestnemu zastupiteľstvu mestskej časti Bratislava Petržalka**

**a) z r u š i ť** časť uznesenia MZ č. 252/2020 v časti písmena b) bod 1. s nasledovným znením: „Športový areál školského dvora ZŠ Lachova (Háje2) – I. fáza: Multifunkčné ihrisko – 67.122,70 Eur“

**b) s ch v á l i ť** návrh na revitalizáciu športovej infraštruktúry v období 2020-2021 v rozsahu:

Športový areál školského dvora ZŠ Lachova (Háje2) ako I. fázu: Atletický ovál – 67.122,70 Eur

**Hlasovanie:** J. Fischer, S. Horínek, R. Vančo, M. Dragun, P. Hochschorner

Prítomných: 5

Za: 5

Proti: 0

Zdržal: 0

**Záver:** uznesenie bolo schválené